
Spre golf 


20 decembrie — ultima zi de școală, ultimul clopoțel. Elevii 
clasei a VI-a intraseră în vacanţa de Crăciun. Andrei își strânse 
cu ușurare cărțile și caietele, își salută colegii și ieşi. Nimeni nu 
i-a dat însă atenţie, pentru că, după terminarea orei de mate- 
matică, erau toţi cu ochii lipiţi de telefoane, ca să vadă ultimele 
postări. 

- Crăciun fericit!, le spuse Andrei colegilor săi. 

— Crăciun fericit! Să petreci bine! Să primeşti daruri bogate de 
la Moșu'! 

— Vezi să nu vină...! 

„Moşul cu costum roşu și barbă albă sigur nu va veni. Ce 
basme de adormit copii! Nici măcar frații mei nu mai pot fi vră- 
jiți cu asemenea povești!”, își spuse Andrei. 

S-a dus la clasa alăturată ca să-l aştepte pe Teo, prietenul lui cel 
mai bun. Locuiau amândoi în micul golf al Sfântului Vasile, cres- 
cuseră împreună și erau nedespărțiți. Aveau și pasiuni comune: 
navigatul pe mare şi pescuitul. Își doreau să devină căpitani de 
nave, şi câte bătălii cu pirați nu purtaseră în jocurile lor din micul 
golf! Până acum, nu conduseseră singuri nici măcar o barcă, dar 
acest lucru avea să se schimbe. La sfârșitul verii, pe când făceau 
scufundări ca să adune scoici și să prindă caracatiţe, au desco- 
perit pe fundul mării o barcă. I-au rugat aşa de stăruitor pe taţii 
lor să o scoată din adânc, încât domnul lani, tatăl lui Teo, a venit 
cu șalupa, iar ei au legat barca scufundată cu niște frânghii. Au 
tras-o afară până la mal şi au aflat că era, de fapt, barca de pes- 
cuit a străbunicului, ce se scufundase acolo în vremea războiu- 
lui. Avea o inscripție, care abia se mai vedea: „Arca, 1922”. Cei 
doi băieți împreună cu taţii lor au hotărât să o repare şi să o 
facă barca lor. Andrei voia să-i pună pânze și un motoraș. Până 
atunci însă, devenise locul preferat de joacă al fraţilor lui. 

Iată-l pe Teo. 

- lupii!, chiui el ţâșnind din clasă. Două săptămâni de vacanţă 
ale noastre, să facem ce vrem, să ne jucăm, să reparăm barca, 
Andrei! . 

- Da, da, o să-i punem și pânzele pe catarg! 

Au străbătut pe jos orășelul, capitala insulei, care se pregătea 
de sărbători. Magazinele erau decorate cu luminiţe și globulețe 
multicolore, oameni de zăpadă din plastic, zăpadă din vată şi 
țurţuri sclipitori din sticlă, Moşi Crăciuni de toate dimensiunile, 
îmbrăcați în roșu și alb. Luminiţele și culorile mult prea vii, care 
împodobeau casele vechi, de piatră, solemne şi pline de istorie, 
umpleau aerul de o feerie artificială și nefirească. Oamenii aler- 
gau încoace și încolo după cumpărăturile pentru masa de Cră- 
ciun şi după cadouri. În cele din urmă, au ieşit din forfota oraşu- 
lui și au luat autobuzul către Golful Sfântului Vasile. Se numea 
așa după o bisericuţă, veche de sute de ani, a Sfântului Vasile. 
Cândva, acolo fusese locul de nevoinţă al unor călugări, despre 
care se spunea că slujeau împreună cu îngerii. 

— Andrei, eu mă grăbesc, mă așteaptă ai mei să împodobim 
casa pentru Crăciun, dar după ce termin vin să îţi aduc niște 
plase de pescar și niște frânghii, pe care le-am găsit în pivniţă. 

— O, da, pentru barca noastră!, răspunse Andrei entuziast. 

— Dar ce este mai important încă nu ţi-am spus, continuă Teo 
misterios. La anticariat am dat peste niște hărţi vechi și peste 
niște istorii cu genovezi căutători de comori prin mările noastre. 
Abia aștept să le cercetăm împreună. 

— Şi eu și, îndată ce vom putea, ieşim cu barca în larg şi înce- 
pem cercetările, spuse Andrei. 

Şi se despărţiră, dar nu făcură prea mulți pași și Teo se întoarse 
alergând către Andrei. 

— Era să uit! Am un dar pentru tine, de Crăciun. 

Și scoase o cutiuță de metal. 

Andrei privi mirat la cutiuță, apoi se lumină la față. 

— Nu cumva...? 

- Întocmai, este chiar busola pe care ţi-o doreai, şi o luă la fugă 
către casă. 

— Hei, Teo, mulţumesc!, îi strigă Andrei. 

Teo se întoarse și îi făcu semn cu mâna, după care își conti- 
nuă drumul spre casă. Andrei mai rămase o vreme pe loc, pri- 
vind bucuros către micul golf. Era în formă de semicerc, cu două 
braţe ce ţineau parcă într-o îmbrățișare cele două căsuțe cu live- 
zile lor de portocali şi lămâi, care se întindeau până la malul 
mării. Bisericuța albă de piatră era așezată în partea dreaptă, pe 
un vârf stâncos, și era apărată de o armată de chiparoși înalți și 
zvelţi. Un fior de entuziasm îl cuprinse când îşi zări barca veche 
în mijlocul curţii, cu cei trei frați ai lui roind în jurul ei şi chiuind 
în jocurile lor cu pirați și bătălii navale. Nu apucă pe drumul 
care ducea direct spre casă, ci o luă pe o potecuţă abruptă către 
biserică. Coborî agale, cu ochii pironiţi în larg, departe, acolo 
unde, într-o bună zi, voia să ajungă cu barca lui. Undeva, ală- 
turi, în iarba uscată, se auzi un foșnet lent. Te pomenești că era 
țestoasa care îşi făcea veacul prin apropiere! Bătea un vânt rece, 
care apleca lin chiparoșii din cimitir, anume ca să-l salute. Aici 
se odihneau bunicii lui și străbunicii din partea tatălui, şi cei de 
dinaintea lor, şi rudele lui Teo, şi cei doi călugări pustnici, care 
vieţuiseră aici înaintea tuturor. 

Intră în curtea bisericii, se duse să îi salute mai întâi pe cei din 
cimitir şi le aprinse candelele. Apoi, intră în bisericuța de piatră, 
văruită în alb şi cu acoperiș azuriu, aprinse și aici candelele de la 
catapeteasmă şi se închină la icoane. Își luă un scăunel şi se așeză 
înaintea icoanei Sfântului Vasile. ÎI privi îndelung; foarte înalt, 
drept și slab, cu faţa smerită și uscăţivă, cu tâmplele adâncite, 
fruntea înaltă și puţin încreţită, cu sprâncenele arcuite, aseme- 
nea omului îngrijorat, cu barba lungă și pe jumătate căruntă şi 
cam pleşuv. Avea o privire adâncă, plină de bunătate și părea 
solemn și gânditor, cu veșmintele sale albe, împodobite cu cruci. 

Andrei scoase metanierul și începu să zică rugăciunea: 
„Doamne, lisuse Hristoase, miluiește-mă! Doamne, lisuse Hris- 
toase...” După o vreme se opri. Soarele deja cobora spre asfințit, 
o lumină roşiatică pătrundea firavă prin ferestruicile bisericuței, 
iar afară se auzea clipocitul lin şi ritmic al apei, ca o inimă ce 
bătea. 


- Sfinte Vasile, spuse el cu hotărâre, tata zice că din Ajunul 
Crăciunului începi să cutreieri pământul și vii şi locuieşti la 
oamenii milostivi și le faci daruri. 

Şi, dintr-odată, îi veniră în minte 
imaginile stridente cu acei Moși 
Crăciuni expuși prin magazine. 
Își întoarse din nou privirea către 
icoană şi se uită la chipul solemn și 
adâncit în rugăciune al sfântului. 

— Sfinte Vasile, aş vrea așa de 
mult să vii şi la noi o dată! De 
atâţia ani venim şi ne rugăm la bi- 
sericuța ta, iar tu de sute de ani 
păzești locul acesta. Știu că eşti 
aici mereu, dar aș vrea să te văd 
aievea... 

Își plecă capul şi mai zise câteva 
„Doamne lisuse”. Apoi ieşi afară 
şi rămase contemplând pri- 
veliștea apusului stră- 
lucitor, cu umbrele 
melancolice ale chipa- 
roşilor şi cele câteva 
bărci cu pânze alu- 
necând ușor pe apele 
line. Își scoase blocul 
de desen și începu 
să schițeze una 
dintre bărcile 
cu pânze; voia 
să îi dăruiască 
desenul  frate- 
lui său Toma, 
şi el pasionat de 
navigație. i 










































Când simţi că răcoarea şi umezeala încep să-i pătrundă în 
oase, se ridică şi porni spre casă. O luă ușor pe malul apei, care 
era lină că un cazan de ulei. 

— Andrei, Andrei, îi ieşi în întâmpinare Toma, fratele lui mijlo- 
ciu, copiii de la școală mi-au zis că Moș Crăciun nu există. Știu, 
noi îl avem pe Sfântul Vasile. Dar el există? 

- Ei, nu l-ai văzut la bisericuţă? 

Toma tăcu o vreme descumpănit. De nenumărate ori îl văzuse 
pe Sfântul Vasile în icoana din bisericuță. Andrei îl luă de mână 
și trecură împreună printre portocalii plini de rod şi se opriră 
în dreptul bărcii lor. Era o barcă pescărească solidă, de vreo trei 
metri lungime, cu o cabină mică pentru cârmaci, vopsită în alb și 
roșu. Cei doi gemeni, care aveau patru ani, se jucau aici de-a lup- 
tele cu pirații. Puseseră pe corabie un steag cu emblema micului 


golf, o cruce mare pe o pânză albă, așa cum văzuseră pe veşmin- 


tele Sfântului Vasile. Se luptau în barcă cu niște dușmani imagi- 
nari, unul era la cârmă, iar celălalt învârtea o sabie dintr-o nuia 
şi încerca să îndepărteze atacatorii închipuiți care, pare-se, erau 
hotărâți să se urce în barcă. 

— Aievea vreau să-l văd, Andrei!, zise iarăși Toma cu hotărâre. 

- Și eu vreau, îi răspunse fratele lui. 

- Haideţi la masă, repejor!, îi strigă mama din pragul casei. 

Domnul Cosma, tatăl copiilor, veni din grădină, iar gemenii 
ţâșniră din vechea barcă unde se jucau. Masa era pregătită, o 
cină simplă, cu câteva bucate de post: ciuperci cu spanac, salată, 
măsline și pâine de casă. Fetele așezau şerveţele și aduceau 
paharele. Se închinară și se așezară la masă. Andrei era bucuros 
să îi vadă pe toţi la un loc: gemenii, Evghenie şi Teodor, care 
înfulecau înfometați după atâtea bătălii imaginare, Toma, cu doi 
ani mai mare decât ei, cu ochelarii mari pe nas și privirea gân- 
ditoare, care le spunea deja că vrea să fie doctor, „ca să-i facă 
bine pe toţi oamenii”, și gemenele, Elena și Veronica, care erau 
în clasa a treia: Elena, foarte vorbăreaţă și jucăușă, iar Veronica, 
mai rezervată şi cumpătată. di: 

— Tată, apucăm să reparăm barca până în Ajun și să o și împo- 
dobim?, întrebă Andrei. 


Ș) 

- Da, mâine după prânz avem vreme pentru asta! Vine şi tatăl 
lui Teo să mă ajute. 

— Uraa!, strigară într-un glas toţi copiii. 

— Şi o lansăm la apă, nu-i așa? 

- Fireşte, răspunse domnul Cosma, la ce e bună o barcă, dacă 
nu pluteşte pe apă? 

Băieţii erau fericiți, nu mai ziceau nimic și mâncau grăbiţi de 
parcă chiar atunci urma să se îmbarce pentru o aventură pe mare. 

— Tată, și o să mergem la pescuit cu barca străbunicului?, în- 
trebă Toma. 

Domnul Cosma era grădinar, dar şi pescuia când avea timp, 
căci se trăgea din neam de pescari. 

- Fără doar şi poate! Îndată ce ne va permite vremea, îi răs- 
punse el. 

Doamna Nicoleta îi privea cu un zâmbet blând și le spuse: 

- Copii, nu uitaţi să vă pregătiți și voi bărcuţele-felinare! În 
Ajun o să mergeţi să colindaţi și să duceți pachete pentru familiile 
necăjite. Eu voi termina mâine de cusut hăinuţele pentru copiii 
necăjiţi, iar voi să adunaţi portocale și lămâi și să vă gândiţi fiecare 
ce le veți dărui. În seara asta eu și fetele vom împodobi casa cu 
crenguţe de măslin și rozmarin. Totul este curat lună, am muncit 
toată ziua cu Elena și Veronica. Să păstraţi aşa până de Crăciun, vă 
rog să-mi făgăduiţi! De altfel, îl aşteptăm pe Sfântul Vasile să vină 
să ne binecuvânteze, iar atunci când aştepţi oaspeţi casa trebuie 
să fie curată, trebuie să ai mâncare bună și să fii vesel şi cuminte. 

— Dacă nu există Moş Crăciun, atunci cum de există Sfântul 
Vasile?, se repezi Toma. 

Toţi s-au oprit din mâncat și l-au privit cu uimire. 

— Toma, de unde ai scos-0?, întrebă Andrei, de câte ori n-am 
mers noi la bisericuța Sfântului Vasile? Nu l-ai văzut acolo, la 
catapeteasmă? Uite-l și aici, în icoană! 

Îi arătă icoana sfântului care trona maiestuoasă în mijlocul în- 
căperii, căci Sfântul Vasile era și ocrotitorul casei lor. 

- Nu ţi-am citit eu viaţa lui? Nu este el ocrotitorul golfulețului 
nostru? Crezi că toate astea sunt minciuni? 

— Dacă Moșul îmbrăcat în roșu și care, cică, vine într-o sanie 
trasă de reni, este doar o poveste, cum de nu este o poveste și 
Sfântul Vasile?, întrebă Toma hotărât. 

- Moșuleţul în sania zburătoare, într-adevăr, nu există, răs- 
punse Andrei. Dar Sfântul Vasile există! 

Iarăşi tăcere. 

— Astăzi, după ce am venit de la școală, m-am dus la bisericuța 
Sfântului Vasile şi l-am rugat să vină să ne viziteze, continuă 
Andrei. 

Copiii se uitară la el cu uimire, apoi se ridicară de la masă și 
făcură rugăciunea. La „Pentru rugăciunile...”, după ce domnul 
Cosma îi pomeni pe sfinţii zilei, Toma se repezi şi zise: 

- Și pentru rugăciunile Sfântului Vasile cel Mare, pe care îl 
rugăm anul acesta să vină pe la noi. 

Cei mari zâmbiră și spuseră „Amin”. 

Pregătiri febrile 


Mama și fetele au început să împodobească casa cu crenguțe 
verzi de rozmarin și de măslin, legate cu panglici roşii și aurii. 
Între timp, cei patru băieţi au întins pe masa din bucătărie lem- 
nișoare, hârtie de orez, lipici, şnururi multicolore, sfoară și cârpe 
adunate din atelierul de croitorie al doamnei Nicoleta și s-au pus 
să-și meșterească bărcuţele-felinare pentru colindat. 

După o vreme, doamna Nicoleta apăru cu trirema lor mare, 
pe care urmau să o împodobească cu ghirlande de hârtie colo- 
rată, din coji uscate de portocale și lămâi și cu lumânărele. În 
fiecare an copiii săreau în sus de bucurie văzând trirema. 

- Ooo, trirema noastră, într-o asemenea triremă a luptat 
Temistocle împotriva lui Cyrus! Cât mi-aș dori să am una ade- 
vărată!, a zis Toma. 

- Pentru noi însă înseamnă navigarea omului către viață, 
după nașterea lui Hristos, le-a spus mama, și a împodobit-o fru- 
mos, după care a așezat-o pe pervazul ferestrei celei mari a salo- 
nului. Corabia sau Arca este simbolul Bisericii, ea ne scapă din 
potopul răutății și al morții. 

- Cum adică?, se arătă Toma nedumerit. 

- Simplu, interveni domnul Cosma, care tocmai trecea pe 
acolo. Viaţa noastră este o călătorie, ce are ca punct de plecare 
naşterea sau, mai bine zis, botezul, când facem cunoștință cu 
Hristos, iar ca destinaţie ÎL are tot pe Hristos, întâlnirea cu El. 
Toţi pornim către EI, trecem prin furtuni și ploi şi vreme fru- 
moasă: unii ajung, alţii nu... Așa e pe mare, cu multe peripeții, 
încheie el mucalit. 

Apoi mama a desfăcut pânza de pe micul catarg și au văzut 
pe ea două litere mari: A și 0, prima şi ultima literă a alfabetului 
grecesc, începutul și sfârșitul, simbolurile lui Hristos. 

- Este corabia de salvare pentru întreaga lume, așa cum în 
arca lui Noe s-au salvat toate viețuitoarele pământului şi singu- 
rii oameni care Îl ascultau pe Dumnezeu, zise doamna Nicoleta.  * 

Apoi a luat icoana Nașterii Domnului de pe perete, unde 
atârna împreună cu celelalte icoane ale praznicelor, a împodo- 
bit-o cu crenguţe verzi de dafin și de portocal și a așezat-o pe un 
iconostas mic în centrul salonului. 

A doua zi, plini de entuziasm și povestind tot felul de scene 
din trecutul glorios al navigatorilor antici, au meșterit cu tata 
şi cu domnul lani, tatăl lui Teo, aproape toată ziua, până au 
reuşit să repare fundul spart al bărcii pescărești, apoi au vop- 
sit-o frumos în alb și i-au pictat numele cu culoare roșie: „Arca”. 
După aceea, au fixat pânza pe micul catarg, au pus înăuntru 
cele câteva ustensile pescărești și au împodobit-o cu ghirlande și 























cu beculeţe pe care le-au agăţat de catarg. În sfârşit, în chiotele 
de bucurie și entuziasm ale copiilor, cei doi bărbaţi au lansat 
barca la apă. Era barca lor, reparată şi împodobită chiar înainte 
de Crăciun, gata să îi ducă în cele mai aventuroase călătorii pe 
mare. 

A doua zi era deja 23 decembrie. Băieţii au adunat portocale 
şi lămâi din grădina lor, au mai pus şi peşte pescuit de domnul 
Cosma şi ouă proaspete de la găini și au făcut pachete pentru 
familia loannidis — o văduvă cu trei copii, al căror tată fusese 
răpus de cancer în urmă cu câţiva ani. Se descurcau greu, făcând 
curățenie pe la casele mai bogate, iar copiii mai mari munceau 
şi ei pe la vecini după ce se întorceau de la școală. Doamna 
Nicoleta cususe hăinuţe noi pentru fiecare copil în parte, iar cei 
șase frați le-au dăruit și ei, fiecare, câte ceva: un caiet, un penar 
cu creioane şi carioci, Toma - bărcuţa lui cu motor preferată și 
ustensilele medicale de jucărie, gemenele — bucătărioara, cu tot 
cu ceștile de ceai și ceainicul de jucărie, iar Evghenie și Teodor 
— o pungă în care au pus toți soldăţeii lor de lemn. Mama le spu- 
sese că un dar adevărat înseamnă să dai din ce ai tu mai bun, 
nu lucrurile care nu îți mai trebuie. S-au îmbrăcat frumos, și-au 
luat trianglurile și corăbioarele, băieţii mici şi-au luat tobele, 





Toma, fluierul, și au plecat să spună colinde și să ofere daruri 
prietenilor lor. 

Au cântat toate colindele pe care le ştiau. Familia loannidis a 
fost tare mișcată, doamna Maria cu greu se putea abţine să nu 
plângă, iar copiii erau entuziasmați. 

- Doamnă Maria, a zis domnul Cosma după ce au terminat 
colindele și s-au așezat să mănânce câteva dulciuri, vă invităm 
la noi în ziua de Crăciun, să ne bucurăm împreună. Va veni şi 
domnul lani, vecinul nostru, cu familia. 

- Da, mamă, da, mamă, să mergem și noi la domnul Cosma, în 
golfuleţul Sfântului Vasile!, au strigat într-un glas cei trei copii. 

- Domnule Cosma, ce pot să vă mai spun? Vă mulțumesc din 
inimă! Răspunsul l-aţi primit deja. 























Cine să fie? 








S-au întors acasă. Afară începu să bată un 
vânt rece și să plouă ușor. Pe la ora opt, pe 
când doamna Nicoleta și fetele trebăluiau în 
bucătărie să pregătească bucate şi prăjituri 

pentru masa de Crăciun, se auzi o bătaie 
în uşă. 
— Cine să fie la ora asta?, îngăimă 
domnul Cosma nedumerit și se ridică 
de pe fotoliul unde-și citea ziarul lângă 
şemineu. 

Deschise și câteva secunde rămase 
fără grai şi el, şi toţi cei din casă. În 
prag stătea un călugăr înalt și slab, 
între două vârste, cu fruntea înaltă și 

tâmplele adâncite, pleşuv, cu o barbă 
lungă, pe jumătate căruntă, și cu o pri- 
vire serioasă, dar plină de bunătate. 

- Bună seara, boieri mari!, spuse el 
zâmbind, ca să rupă tăcerea. 

— Bună... bună seara!, răspunseră toţi 
dintr-odată ca treziți la realitate. 

Călugărul intră înăuntru. 

— Mă numesc papa-Vasilis şi sunt de 
la o mănăstire din Capadocia, spuse el. 
Am fost trimis de la Episcopia Ceza- 
reei să liturghisesc de sărbători la bise- 
ricuţa Sfântului Vasile şi să cercetez și 
viața pustnicilor care s-au nevoit prin 
aceste locuri în urmă cu mulți-mulți 
ani. Vreau să scriu o carte despre ei. Mă 

puteţi găzdui până de Bobotează? 





Ai casei au rămas iarăși muţi pentru o clipă. - 

- Desigur, părinte, spuse domnul Cosma, sunteţi binevenit în 
căsuţa noastră modestă. Vă putem oferi o cameră. Şi ne bucurăm 
nespus că vom petrece sărbătorile la bisericuţa Sfântului Vasile, 
unde nu se slujește decât o dată pe an, de ziua sfântului. Proba- 
bil că de pe vremea pustnicilor din vechime nu s-a mai slujit. aici 
de Crăciun şi de Bobotează. 

— Dumnezeu să vă binecuvânteze, copiii mei, cu darurile Sale 
cele mari! 

— Dar veniţi să gustaţi ceva, cu siguranţă sunteți foarte ostenit 
de pe drum. Avem niște măsline, linte și cartofi copți cu usturoi, 
și smochine uscate, zise doamna Nicoleta. 

- Minunat, minunat, fiica mea, mulțumesc mult!, spuse el și se 
așeză pe scaunul pe care fusese poftit. 

Toţi copiii au venit lângă el ca atrași de un magnet și s-au așe- 
zat şi ei la masă. Îl priviră în tăcere cât îmbucă cei câțiva dumi- 
cați şi mănâncă nişte smochine. 

- Copii, mâine dimineață mergem să facem slujba Ceasurilor 
împărăteşti în bisericuța Sfântului Vasile, le spuse el. 

Şi cum ei îl priveau surprinși, papa-Vasilis continuă: 

— Acum se pregăteşte mica peşteră din Betleem să-L primească 
pe cel mai mare împărat, pe singurul Împărat al nostru, Dumne- 
zeu și om. 

Copiii îl priveau cu luare-aminte și întrebători. 

— Dar, ca să Se nască un asemenea Împărat, omenirea a avut 
nevoie de mii de ani ca să se zămislească Maica Domnului, făp- 
| tura cea mai curată, din care să-Și ia Trupul Dumnezeu Însuși, 
continuă el ca pentru sine. De la Adam și Eva, la Set, la Enoh, la 
| Noe... Aţi auzit de Noe? 

- Daa, cel cu potopul şi Arca, se repezi Toma. 

- ... La Avraam, la Isaac, la Iacov, până la David și la proroci, 
până la Fecioara Maria şi bătrânul Iosif, rudenia sa. 

- Şi de ce a trebuit să Se facă și om și nu a rămas doar Dum- 
nezeu?, întrebă Elena. 

- Dacă nu S-ar fi pogorât El la noi, nu putea să ne tragă pe noi 
la EI, să ne facă asemenea Lui, nemuritori și vii. E ca și cum vrei 

nu îi dai mâna și nu îl apuci, nu poţi să îl ridici. Ei, oamenii, dacă 
nu dau mâna cu Dumnezeu, se îneacă în moarte. Dacă nu S-ar fi 
|| făcut om, nu ne-ar fi putut întinde mâna să ne scape de la înec. 
| - Eu ştiu să înot, nu mă voi îneca, spuse Toma. 

Papa-Vasilis se întoarse către el și îi zâmbi: 

- Nu în apele mării ne înecăm, acestea sunt mai puțin pri- 
mejdioase, ci în apele unui ocean nesfârșit care s-a deschis ca 
un hău între Dumnezeu și om, atunci când omul L-a părăsit pe 


| 

| 

| 

| să salvezi de la înec un om: dacă nu te cobori acolo unde este el și 
| 

| 

| 





Dumnezeu. 
Toma rămase descumpănit şi gânditor. 

















Ceasurile împărăteşti 










A doua zi de dimineaţă au luat tămâ- 

ie, lumânări de ceară curată și ulei de 

măsline pentru candele și au urcat 

cu toţii la bisericuță. A venit şi Teo 

cu părinţii şi cei patru fraţi, a venit şi 

doamna Maria, văduva, cu cei trei orfani ai ei, 

căci domnul Cosma s-a îngrijit să îi anunţe pe toți că se slujeşte 

la Sfântul Vasile. Doamna Nicoleta a adus şi o mică corabie de 

lemn, pe pânzele căreia scria A și O, şi a așezat-o pe pervazul lat 
al uneia dintre ferestrele bisericuţei. 

Andrei și Teo au urcat primii, unul a tras clopotele prelung și 
cu mare bucurie, iar celălalt a bătut toaca ritmic şi frumos, încât 
ecoul acoperi tot golful, vestind începutul slujbei. Au aprins 
candelele și lumânările, și-au pregătit cărțile. Lumina de dimi- 
neaţă pătrundea timidă pe cele două geamuri mici ale bisericii. 
Papa-Vasilis s-a îmbrăcat cu veşminte albe cu cruci mari, pur- 
purii, şi, cu chipul scufundat în rugăciune, a tămâiat încet şi 
solemn. Au început Utrenia, apoi au citit Ceasurile. Copiii mai 
mari citeau pe rând psalmii Ceasurilor, iar cei care știau muzică 
cântau. Au ajuns la Vitleeme, găteşte-te... pe care l-au cântat cu 
toţii cu mare însufleţire. Apoi la Fecioara astăzi, pe care l-au repe- 
tat de multe ori în acea zi, răsună biserica. În timp ce cântau cu 
o bucurie care le încălzea inima şi le-o făcea să tresalte, Andrei îl 
privea pe papa-Vasilis: înalt, slab, cu fruntea înaltă şi brăzdată de 
încreţituri, cu tâmplele adâncite, pleșuv, cu părul negru cărunt, 
smead la față, cu veşminte albe cu cruci. 

„Ce coincidenţă!”, se gândi el. „Seamănă leit cu Sfântul Vasile 
din icoana de pe catapeteasmă!” 

Chiar atunci papa-Vasilis îl privi cu multă bunătate și îi zâmbi. 
Andrei fu săgetat de o emoție și o bucurie negrăite. 

Apoi, Andrei şi Teo au citit cu glas limpede și tare Paremiile 
zilei, acele profeţii din Vechiul Testament care vorbeau despre 
nașterea lui Dumnezeu din Fecioară. Din Prorocia lui Isaia citire: 
„„„lată Fecioara va lua în pântece și va naște Fiu şi se va chema 





numele Lui Emanuil... Cu noi este Dumnezeu, înțelegeți nea- 
muri și vă plecaţi. Auziţi până la marginile pământului...” 

Pe la ora nouă s-au terminat Ceasurile, apoi au făcut Liturghia 
Sfântului Vasile și s-au împărtășit cu toții. Era o zi însorită, cu un 
vânt blând care unduia chiparoşii și făcea să se audă ritmic sune- 
tul valurilor lovindu-se de țărm. Cei mici au început să alerge pe 
trepte și să se ia la întrecere cine ajunge primul la barcă. 

- Nu vreţi să veniţi la noi cu toții, să bem un ceai şi să luăm o 
gustare?, îi invită doamna Nicoleta. 

Primiră cu bucurie. Însufleţiți de frumuseţea din jur și purtaţi 
parcă pe sus de o simţire nouă, copiii ajunseră într-un suflet la 
barca lor, ale cărei ghirlande fluturau în briza caldă. 

— Tată, tu de ce nu te-ai făcut pescar?, îl întrebă dintr-odată 
Toma pe domnul Cosma. 

„Luat prin surprindere, acesta rămase o clipă țintuit locului, 
privind marea şi mica barcă împodobită. 

— De ce?, reveni Toma. 

— Îţi voi povesti într-o bună zi, zise și intrară în casă. 

Doamna Nicoleta şi fetele s-au dus în bucătărie să pregătească 
gustarea. Domnul Cosma a adus un lemn gros și a aprins focul 
în șemineu. Doamna Nicoleta le puse ceai de munte cu lămâie și 
miere, îi servi cu fructe uscate, smochine, măsline, banane, por- 
tocale şi alte bunătăţi. Veronica scoase din dulap biscuiţi și cio- 
colată de casă făcute chiar de ea. După ce s-au mai încălzit puțin 
şi şi-au ostoit foamea, Toma i-a spus lui papa-Vasilis: 

- Papa-Vasilis, spune-ne adevărata poveste a Crăciunului! 

- Adevărata poveste a Crăciunului, hmmm... 

Şi papa-Vasilis își luă ceaşca de ceai şi se așeză în fotoliul de 
lângă șemineu. Nerăbdători, toţi copiii se așezară în jurul lui, 
care pe scaune, care pe covor, așteptând să înceapă povestea. 











Adevărata poveste 
a Crăciunului 


- Acum foarte mult timp, în 
urmă cu vreo două mii de ani, 
Dumnezeu a hotărât ca Fiul Său 
să Se nască om dintr-o fecioară, 
cea mai curată făptură umană 
care a existat vreodată. Ea îi în- 
trecea în curăție şi în bunătate 
nu numai pe oameni, ci şi pe 
îngeri. Doisprezece ani a vie- 
ţuit în Templul din Ierusalim 
în rugăciune și în cercetarea 
Scripturilor, fiind hrănită de 
un înger. Apoi, când a împli- 
nit cincisprezece ani, depășind 
vârsta până la care fecioarele 
puteau viețui în Templu, a fost 
dată în grija unui unchi de-al ei, 
bătrânul Iosif, care era văduv și 
avea copii. 

Dar ea a zămislit în pântece 
de la Duhul Sfânt, după ce mai 
înainte un înger al Domnului, 
Arhanghelul Gavriil, i-a vestit 
ei aceasta. 

După nouă luni s-a apro- 
piat vremea să nască, dar nu a 
putut rămâne acasă, în Nazaret, 
unde locuia cu Iosif și copiii lui, 


pentru că împăratul Octavian Augustus dăduse poruncă ca toți 
locuitorii imperiului să meargă să fie înregistraţi în localitatea de 
care aparţinea familia lor. lar Maria și Iosif au trebuit să meargă 
la Betleem, pentru că ei erau din neamul regelui David, şi acolo 
era reședința acestei mari familii. Aţi auzit de regele David? 

- Daa, au răspuns copiii în cor. 

- E cel care a scris Psalmii, a zis Elena. 

- Şi l-a biruit pe Goliat cu o praștie și o pietricică, a spus Teo- 
| dor, cel mai războinic din familie. 

— El este tatăl regelui Solomon, a zis Toma. 

- Bine, bine, văd că știți, a zis papa-Vasilis. Ei, și după un drum 
lung de mai multe zile, călare pe o asină, prin deșert, în cele din 
urmă au ajuns în Betleem. Și după ce s-au înscris pe listele împă- 
ratului, au încercat să găsească o gazdă unde să înnopteze, dar 
nu au găsit loc decât într-o peșteră care era folosită drept grajd 
pentru vite. Și a născut Maria acolo, în ieslea vitelor, pe Dum- 
nezeu Însuși Care S-a pogorât şi S-a făcut prunc mic, înțelegeți? 

- Nuu, au răspuns copiii, nepricepând cum Dumnezeu Însuși, 
Care a făcut cerul și pământul, cu toate plantele și vietățile, a 
putut să Se nască ca un prunc mic. 

- Așa este, aceasta este o taină, nimeni nu o poate pricepe. 

— Și apoi?, a întrebat Evghenie. 

- Apoi au venit păstorii. În afară de Maria și de Iosif, primii 
care au aflat de naşterea dumnezeiescului Prunc au fost păsto- 
rii. Îngerul Domnului le-a vestit lor că S-a născut Mântuitorul 
lumii, Mesia cel aşteptat de veacuri. Aceştia erau oameni simpli 
și iubitori de Dumnezeu, trăiau cinstit de pe urma turmelor lor 
şi, departe de lume viețuind, se rugau necontenit Domnului. 
' De aceea s-au şi învrednicit să-L vadă primii. În noaptea aceea, 

au auzit cântarea mulțimilor de îngeri: „Slavă întru cei de Sus 

lui Dumnezeu și pe pământ pace, între oameni bunăvoire”. Ei 

aduceau vestea cea mare a împăcării omului cu Dumnezeu, căci 

Dumnezeu S-a făcut om asemenea nouă și S-a unit cu noi întru 

toate, afară de păcat. Aţi fost atenţi azi la slujbă? . 
La întrebarea asta mai toţi au amuţit, pentru că, da, fuseseră 

când și când atenţi, dar gândul lor zbura la cadourile pe care 

aveau să le ofere sau să le primească, gospodinele își verificau în 
minte rețetele ultimelor feluri de mâncare pe care le mai aveau 
de făcut, fetele se gândeau deja cu bucurie la rochițele noi pe 
care urmau să le îmbrace a doua zi și la cum să-şi împletească 
părul... 

- Ei, iată ce zice o cântare, continuă papa-Vasilis: „Cerul și 
pământul astăzi după prorocie să se veselească, îngerii cu oa- 
menii duhovniceşte să prăznuiască, că Dumnezeu în trup S-a 
arătat celor ce ședeau în întuneric şi în umbră, născându-Se din 
Fecioară. Peştera și ieslea L-au primit, păstorii minunea vestesc, 
magii de la răsărit în Vitleem daruri aduc. lară noi laudă cu 
buze nevrednice ca îngerii să-l aducem: Slavă întru cei de Sus 
lui Dumnezeu și pe pământ pace, că a venit așteptarea neamu- 
rilor, venit-a și ne-a mântuit pe noi din robia vrăjmașului”. Aici 
se spune totul despre Crăciun. În cuvintele slujbelor aflați taina 
fiecărei sărbători. 

Apoi, următorii care au venit să se închine Pruncului ca lui 
Dumnezeu, ca Împărat al împăraţilor, au fost magii de la Răsă- 
rit. Aceştia se pare că erau din Persia și se ocupau cu astronomia. 
Cercetau astrele și încercau să dobândească astfel cunoașterea 
lucrurilor omenești şi dumnezeiești. Şi li s-a arătat lor Arhan- 
ghelul Gavriil în chip de stea mișcătoare care îi îndemna să-l 
urmeze. Atunci magii și-au luat familiile și s-au pregătit de o 
lungă călătorie pe urmele stelei, știind dintr-o veche profeție 
că semnul acesta însemna că S-a născut Împăratul împăraţilor 
şi Domnul domnilor. Deci, au pornit din Persia chiar când S-a 
născut Hristos şi au ajuns după vreo doi ani în Palestina. Cu 
bună credinţă fiind, au trecut mai întâi să-l salute pe regele țării 
şi să-l întrebe dacă nu cumva a aflat unde S-a născut Împăratul 
împăraţilor. Dar Irod, nu numai că nu s-a bucurat de așa o veste, 
ci i-a şi pus îndată pe învățații de la curte să cerceteze ce spun 
prorociile. Magii şi-au continuat drumul călăuziți de stea, adică 
de Arhanghelul Gavriil, până ce acesta s-a oprit deasupra unei 
case din Betleem. Şi au intrat și i-au găsit aici pe Fecioara Maria 
cu Pruncul, care acum crescuse puţin, și pe bătrânul Iosif. 


S-au închinat Pruncului şi l-au făcut trei daruri: mai întâi aur, 
pentru că așa se aduce împăraţilor, căci magii aceștia, să ştiţi, Îl 
cinsteau ca împărat. Apoi, i-au dăruit tămâie, pentru că se folo- 
seşte la slujbe, căci ei cunoscuseră că Pruncul este Însuși Dumne- 
zeu. Şi, în sfârşit, smirnă, care se foloseşte și ca medicament, dar 
şi la îngroparea morţilor. Acest dar era o profeție despre jertfa pe 
care avea să o facă mai târziu Hristos prin răstignirea Sa. 





Apoi magii, primind înştiinţare în vis să nu mai treacă pe 
la Irod, s-au întors pe altă cale la casele lor. După ce au plecat 
magii, îngerul s-a arătat în vis lui Iosif şi i-a spus: „Scoală-te, ia 
Pruncul şi pe mama Lui și fugi în Egipt și stai acolo până ce-ţi 
voi spune, fiindcă Irod are să caute Pruncul ca să-L ucidă”. 

Şi, sculându-se, Iosif a luat Pruncul și pe mama Lui și au 
fugit în Egipt. Se pare că îi însoțea și Iacov, fiul lui Iosif şi ruda 
Domnului. 

Copiii și părinţii lor ascultaseră numai ochi şi urechi. Papa-Va- 
silis avea un fel al lui, foarte plăcut, o voce pătrunzătoare şi ochii 
adânci, nu-ţi puteai dezlipi privirea de la el. 

- Peștera Naşterii mai are și un alt înţeles, copii. 

- Care?, au întrebat ei curioși. 

- Peştera Naşterii este chipul Bisericii, în care jertfelnicul este 
ieslea, preotul de rând este bătrânul Iosif, clericii sunt magii, dia- 
conii sunt păstorii, preoții sunt îngerii, Arhiereul este Domnul, 
tronul Lui este Fecioara... 

Şi pentru că se așternuse iarăși tăcerea, domnul Cosma îi în- 
deamnă pe copii: 

- Haideţi să cântăm cu toţii colindele noastre, să ne audă și 
papa-Vasilis, că nu se ştie când va mai trece pe-aici de Crăciun! 

Papa-Vasilis zâmbi blând. Au început cu toţii să îi cânte, mici 
şi mari, cele mai frumoase colinde pe care le știau. Andrei şi 
fraţii lui au adus apoi darurile pe care le pregătiseră cu mâna lor 
pentru fiecare. Erau jucării din lemn şi hârtie meșterite cu mare 
trudă — mașinuţe, soldăței, avioane —, păpuşi din cârpe făcute de 
fete cu ajutorul doamnei Nicoleta, caiete cu învelitori de catifea 
pentru cei mari, săculețe cu coji de portocale și lămâi uscate și 
vopsite în diferite culori şi alte minunăţii ieşite din mâinile copi- 
ilor. Fetele i-au făcut mamei lor un frumos ştergar de bucătărie, 
pe care au brodat o corabie împodobită de Crăciun, băieţii i-au 
cioplit câteva linguri de lemn ajutaţi de domnul Cosma. Domnul 
Cosma le-a dăruit tuturor băieţilor bărcuţe cu motor meşterite 
de el însuși, iar doamna Nicoleta a scos din cuptor niște plă- 
cinte minunate. Fiecare a făcut ceva cu mâna lui pentru ceilalți. 

După aceea, au plecat fiecare pe la casele lor, promițându-și să 
se revadă a doua zi dis-de-dimineaţă. Se înserase de-a binelea 
şi erau cu toţii obosiţi, aşa că cei mici s-au dus să se culce, iar . 
doamna Nicoleta și domnul Cosma au rămas să pregătească 
masa de a doua zi. 

Papa-Vasilis le-a spus că se duce în bisericuță să se roage și 
că îi aşteaptă pe toţi acolo în zori de zi. Şi-a luat un felinar și a 
pornit agale către bisericuță. ÎL vedeau cum urcă încet, ca o stea 
mişcătoare care se îndrepta către bisericuţa de unde toată noap- 
tea s-a văzut lumină. 

Andrei era în camera lui și privea barca împodobită, cum se 
leagănă ușor în apele mării. Se gândea la cuvintele lui papa-Va- 
silis despre peştera Nașterii care închipuie Biserica. Mama le 
spusese că și Arca închipuie Biserica. Oare cum putea să fie Bise- 
rica asemănată cu două lucruri atât de diferite? 














Oare să fie chiar el? 


Cu o oră înainte de începerea slujbei, Andrei s-a trezit, s-a 
spălat, şi-a luat hainele lui cele mai bune și, cu un felinar în mână, 
a pornit spre bisericuță. De la casa alăturată se vedea venind un 
alt felinar, era Teo. Au urcat scările în tăcere. După un timp, Teo 
îi zise: 

— Ai văzut cât de mult seamănă papa-Vasilis cu Sfântul Vasile 
din icoană? 

- Da, am văzut, a răspuns Andrei şi nu şi-a mai continuat 
gândul. 

Fără să vorbească unul cu altul, fiecare pornise mai devreme 
de acasă, mânat de gândul că părintele era chiar Sfântul Vasile 
pe care așa de mult voiau să-l cunoască. 

Papa-Vasilis era acolo, în altar, cu epitrahilul la gât, citea 
pomelnice. Avea foarte-foarte multe. I-a văzut intrând şi le-a 
zâmbit. 

- Bun venit, băieţi! La mulți ani! 

- Binecuvântaţi!, au răspuns ei şi s-au așezat în tăcere pe 
scăunele. 

După o vreme au început să vină și ceilalți, bucuroși şi îmbră- 
caţi frumos și plini de însufleţire. La Hristos Se naște, slăviți-L au 
cântat cu toţii pe de rost, de răsuna biserica. Apoi, la Toată suflarea 
Andrei și-a amintit de ce le-a spus papa-Vasilis despre întreaga 
făptură care s-a făcut părtașă nașterii lui Hristos, înnoindu-se. 

„Astăzi Hristos în Vitleem Se naște din Fecioara, astăzi Cel 
fără de început Se începe și Cuvântul Se întrupează, și pămân- 
tul cu oamenii se veselește: magii aduc daruri, păstorii minu- 
nea vestesc. lară noi neîncetat strigăm: Slavă întru cei de Sus 
lui Dumnezeu, şi pre pământ pace, întru oameni bunăvoire”, a 
cântat foarte frumos, la sfârşitul Laudelor, domnul lani, tatăl lui 
Teo, cu vocea lui baritonală și puternică. 

De data asta, pentru prima oară, Andrei a fost atent la fiecare 
cuvinţel, de parcă în cuvinte era ascunsă o taină pe care nu voia 
s-o piardă. Apoi lumina zorilor a început a pătrunde prin feres- 
truici: „Slavă Ţie, Celui ce ne-ai arătat Lumina, slavă întru cei de 
| Sus lui Dumnezeu și pe pământ pace, întru oameni bunăvoire”. 
| A început Liturghia la care au cântat de multe ori troparul 
| Crăciunului: Nașterea Ta, Hristoase Dumnezeul nostru, iar la sfârşit 
| s-au împărtășit cu toții. Au coborât spre casă cu feţele luminoase 
| şi s-au aşezat la masa de Crăciun: papa-Vasilis şi cele trei familii. 
| Papa-Vasilis a binecuvântat bucatele şi au început să mănânce 
cu poftă, după 40 de zile de post încheiate, din bunătățile pregă- 
tite de mamele lor. După un timp, papa-Vasilis le spuse: 

- Dacă Nașterea lui Hristos nu e şi naşterea noastră, n-am 
făcut nimic. Și noi trebuie să Îl naştem pe Hristos în noi înșine. 

- Cum să-L naştem și noi pe Hristos? Doar femeile nasc, spuse 
Toma nedumerit. 

— Cum? Simplu! Numele Lui e o mică sămânță ce pătrunde în 
inima noastră când îl rostim, și, dacă ÎL chemăm clipă de clipă, 
creşte și se face mai mare și mai mare în inima noastră, până ce 
ajunge să trăiască EI înlăuntrul nostru. 

Copiii au rămas îngândurați. 

După ce au mai stat să povestească, papa-Vasilis s-a ridicat şi 
le-a spus: 

- Dragii mei, vă mulţumesc pentru ospitalitate. Acum voi 
pleca să cutreier insula în căutarea locurilor unde s-au nevoit 
pustnicii din vechime. Mă voi întoarce însă în ajun de An Nou, 
ca să-l sărbătorim împreună pe Sfântul Vasile. 

Şi-au luat rămas bun cu toţii, iar papa-Vasilis a început să urce 
către bisericuţă, unde voia să se închine înainte de a pleca în cău- 
tarea pustnicilor săi. L-au urmărit cu privirea până s-a pierdut 
printre chiparoşi. 

Îmboldit de o bănuială, Andrei a zbughit-o din casă și a prins 
a goni către bisericuţă. S-a mișcat ca fulgerul şi a ajuns în vârful , 
dealului, a deschis în grabă ușa bisericuţei cu mână tremurândă, 
dar nu mai era nimeni. Doar Sfântul Vasile îl privea din icoană, 

ÎI A 


cu ochii parcă mai puţin sobri ca de obicei și cu un zâmbet blând 
pe chip. 

Andrei s-a aşezat îngândurat pe scăunel și și-a scos metanie- 
rul. Privea la chipul sfântului. Două lacrimi i s-au scurs pe obraji 
şi au căzut fierbinţi pe lespezile vechi de ani. Dacă s-ar fi putut, 
le-ar fi cerut pietrelor să-i povestească tot ce văzuseră acolo de-a 
lungul timpului... 


(oa urma) 








